4. RAZRED, SLJ, 22. 5. 2020

Pozdravljeni v 9. tednu pouka na daljavo! Odlično nam gre, se strinjate?

* Hvala vsem učencem, ki so mi poslali domačo nalogo - zahvalo!
* **DANES JE NA VRSTI OPRAVIČILO.**
* Vsa pravila pri ustnem in pisnem sporočanju, ki smo jih omenjali pri prošnji in zahvali, veljajo tudi za opravičilo.

**Samo preberi !**

**Opravičilo** je besedilo, s katerim se komu opravičimo.

Lahko je pisno ali ustno.

Izrazimo ga z besedo oprosti ali oprostite.

Kadar pišemo opravičilo, najprej v desnem zgornjem kotu zapišemo kraj in datum pisanja.

Nato sledi nagovor naslovnika.

Potem zapišemo vsebino, zakaj se opravičujemo.

Na koncu sledi še pozdrav in podpis. Če se pisno opravičujemo uradni osebi (učitelj, ravnatelj…), se podpišemo z imenom in priimkom. Če se pisno opravičujemo neuradni osebi (mami, babici, prijatelju…) je dovolj zapisati samo ime.

* Delo nadaljujete v SDZ, str. 88. – 95.
* Na strani 88. in 90. poglej fotografije. Stopi pred ogledalo in z obrazno mimiko ter kretnjami ponazori držo oseb na slikah. Lahko narediš selfi. Primerjaj.
* Zdaj pa si predstavljaj, da je ura 8.45. Ker si zaspal, zamujaš v šolo. (To se dogaja v času pouka v šoli.) Odigrajte doma prizor zamujanja k pouku in pravilnega ustnega opravičevanja. Ne pozabi:

- potrkam na vrata,

- počakam na dovoljenje za vstop v učilnico,

- pozdravim,

- se opravičim (uporabim besedo oprostite in povem vzrok zamujanja),

- po sprejetem opravičilu sedem na svoj sedež.

* V delovnem zvezku reši naslednje naloge:
* str. 92 – 2. nalogo,
* str. 93. – 3. nalogo (brez pogovori se s sošolci)
* str. 94. – 5. nalogo (brez 4. naloge, razen če želiš) - Spoštovani gospa in gospod
* - str. 95. – Dopolni in pomni: izpolni

(Zdaj bi že moral samostojno dopolniti manjkajoče besede. Če ne bo šlo, poglej rešitve.)